cyanic-selkie/wikianc huggingface dataset:
ஜோதிமயி
ஜோதிமயி இந்திய திரைப்பட நடிகையாவார். இவர் பெரும்பாலும் மலையாளம் மற்றும் தமிழ் திரைப்படங்களில் நடித்துள்ளார். தன்னுடைய வாழ்க்கையை வடிவழகியாக தொடங்கி, தொலைக்காட்சிகளில் தொகுப்பாளராக பணியாற்றி பின் திரையுலகிற்கு வந்தவர்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:1983 பிறப்புகள் பகுப்பு:வாழும் நபர்கள் பகுப்பு:கேரள மாநில திரைப்பட விருது வென்றவர்கள் பகுப்பு:கேரள நடிகர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:மலையாளத் திரைப்பட நடிகைகள்
பெர்தினாந்தோ காருலியின் படைப்புகள்
பகுப்பு:இசை
எஸ். எஸ். காலனி, மதுரை
எஸ்.எஸ். காலனி பகுதியிலிருந்து மதுரை - ஆரப்பாளையம் பேருந்து நிலையம் சுமார் 3.5 கி.மீ. தூரத்தில் அமையப் பெற்றுள்ளது. இங்கிருந்து சுமார் 2.5 கி.மீ. தூரத்தில் மதுரை - பெரியார் பேருந்து நிலையம் மற்றும் சுமார் 9.5 கி.மீ. தொலைவில் மதுரை எம்.ஜி.ஆர் ஒருங்கிணைந்த பேருந்து நிலையம் ஆகியவை உள்ளன. மேலும், எப்போதும் சுறுசுறுப்புடன் செயல்பட்டுக் கொண்டிருக்கும் மதுரை சந்திப்பு தொடருந்து நிலையம், இங்கிருந்து சுமார் 2 கி.மீ. தூரத்திலேயே அமைந்திருக்கிறது. எஸ்.எஸ். காலனி பகுதியிலிருந்து சுமார் 14 கி.மீ. தொலைவில் அவனியாபுரம் பகுதியில் மதுரை வானூர்தி நிலையம் சிறப்புற அமைந்துள்ளது.
எஸ்.எஸ். காலனி பகுதியானது, மதுரை மத்தி (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021-ஆம் ஆண்டு நடத்தப்பட்ட தேர்தலில் வெற்றி பெற்றவர் பி.டி.ஆர். பழனிவேல் தியாகராஜன் ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019-ஆம் ஆண்டு நடத்தப்பட்ட தேர்தலில் வெற்றி பெற்றார்.
மேற்கோள்கள்
பகுப்பு:மதுரை
பிரசியோடைமியம் ஆக்சலேட்டு
பிரசியோடைமியம் ஆக்சலேட்டு (Praseodymium oxalate) என்பது C6O12Pr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியம் உலோகமும் ஆக்சாலிக் அமிலமும் சேர்ந்து இந்த உப்பு உருவாகிறது. இளம் பச்சைநிற படிகங்களாக உருவாகும் இது தண்ணீரில் கரையாமல் படிக நீரேற்றாக உருவாகிறது.
தயாரிப்பு
ஆக்சாலிக் அமிலத்துடன் கரையக்கூடிய பிரசியோடைமியம் உப்புகள் வினையில் ஈடுபட்டு பிரசியோடைமியம் ஆக்சலேட்டு உருவாகிறது.
பண்புகள்
பிரசியோடைமியம் ஆக்சலேட்டு வெளிர் பச்சை நிற படிகங்களை உருவாக்குகிறது. பிரசியோடைமியம் ஆக்சலேட்டு தண்ணீரில் கரையாது. இச்சேர்மம் படிக நீரேற்றுகளை உருவாக்குகிறது. அவை வெளிர் பச்சை படிகங்களாக உள்ளன: எ.கா Pr2(C2O4)3•10H2O. படிக நீரேற்றானது வெப்பமடையும் போது படிப்படியாக சிதைகிறது:
பயன்கள்
பிரசியோடைமியம் தயாரிக்கையில் இச்சேர்மம் ஒர் இடைநிலைப் பொருளாகப் பயன்படுத்தப்படுகிறது. சில கண்ணாடிகளுக்கு வண்ணம் பூசவும் இது பயன்படுத்தப்படுகிறது. வேறு சில பொருட்களுடன் இதை கலந்தால், சேர்மமானது கண்ணாடிக்கு அடர் மஞ்சள் நிறத்தை அளிக்கிறது.
தாமஸ் மிட்ச்சல்
தாமஸ் மிச்சேல் (Thomas Mitchell, பிறப்பு: செப்டம்பர் 4 1902, இறப்பு: சனவரி 27 1996), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 328 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1933 - 1935 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1902 பிறப்புகள் பகுப்பு:1996 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
எம். அதர் அலி
'''எம். அதர் அலி' (M. Athar Ali'', 18 சனவரி 1925 – 7 சூலை 1998) என்பவர் இடைக்கால இந்தியா குறித்த நூல்களை எழுதிய வரலாற்றாசிரியர் ஆவார். இவரது வாழ்க்கை முழுவதும், இந்து மற்றும் இஸ்லாமிய தீவிரவாதத்திற்கு எதிரான வலுவான நிலைப்பாட்டிற்காக அறியப்பட்டார். இவர் தனது அலிகார் முஸ்லிம் பல்கலைக்கழகத்தில் இடைக்கால வரலாற்றில் மேம்பட்ட ஆய்வுகளுக்கான மையமான அல்மா மேட்டராவின் பேராசிரியராக இருந்தார்.
தொழில்
இவர் அலிகார் முஸ்லிம் பல்கலைக்கழகத்தில் கல்வி பயின்றார். அங்கு இவருக்கு முகமது அபீப், சையித் நூருல் அசன், எஸ். ஏ. ரசீத் ஆகியோர் ஆசிரியர்களாக இருந்தனர். 1961 இல் சதீஷ் சந்திராவை நெறியாளராக கொண்டு அங்கு முனைவர் பட்டம் பெற்றார். இவர் அலிகார் முஸ்லிம் பல்கலைக்கழகத்தில் ஆய்வு உதவியாளராக சேர்ந்து, ஆய்வு மற்றும் கற்பித்தலில் தனது தொழில் வாழ்க்கையைத் தொடங்கினார். இவரும் சக வரலாற்றாசிரியரான இர்பன் அபீப்பும் 1953 ஆம் ஆண்டு அலிகார் முஸ்லீம் பல்கலைக்கழகத்தின் வரலாற்றுத் துறையில் பணியில் இணைந்தனர். இவர் 1978ல் பேராசிரியரானார். 1990 ஆம் ஆண்டு ஐந்தாண்டு பணி நீட்டிப்புக்குப் பிறகு ஓய்வு பெற்றார்.
முகலாயப் பேரரசு, இஸ்லாமியப் பேரரசுகளின் ஒப்பீட்டு வரலாறு, மதச்சார்பின்மையின் தாக்கங்கள் மற்றும் ஸ்பெயின் முதல் இந்தோனேசியா வரையிலான ஆரம்பகால நவீன சமூகங்கள் குறித்து அலி விரிவாக எழுதினார். 1966 ஆம் ஆண்டு ஔரங்கசீப்பின் முகலாய பிரபுக்கள் என்ற புத்தகத்தை வெளியிட்டதன் மூலம் கல்வியுதவித் தொகையில் இவரது நற்பெயர் உறுதி செய்யப்பட்டது. 1970 இல் ஒரு மென்னட்டை பதிப்பு வெளியிடப்பட்டது மேலும் இரண்டாவது, திருத்தப்பட்ட, பதிப்பு 1997 இல் வெளியிடப்பட்டது. முதலில் இவரது முனைவர் பட்ட ஆய்வேடானது, இந்தியாவின் பிற்காலத்தில் இருந்த இடைக்கால ஆளும் வர்க்கம் குறித்த உறுதியான ஆய்வாக விரைவில் ஏற்றுக்கொள்ளப்பட்டது. இந்த நூல் முகலாய ஆளும் வர்க்கத்தின் இன அமைப்பு பற்றிய முந்தைய பார்வையை மறுபரிசீலனை செய்ய வழிவகுத்தது. மேலும் இந்தியா மற்றும் பாகித்தானில் வகுப்புவாத வரலாற்றின் வலுவான விமர்சனமாக பரவலாக கருதப்பட்டது. இது முதன்முறையாக, ஔரங்கசீப் என்ற நபர் குறித்த மிகவும் அறிவியல் பூர்வமான மற்றும் பகுத்தறியும் பகுப்பாய்வாகவும், 1658 மற்றும் 1707 க்கு இடையில் பேரரசின் சிதைவை விரைவுபடுத்திய மாபெரும் முகலாய பேரரசர்களில் கடைசியானவராக இருந்த ஔரங்கசீப்பின் வரலாற்று பாத்திரத்தை விவரித்தது.
1985 ஆம் ஆண்டில், அலி தனது இரண்டாவது பெரிய படைப்பான தி எப்பரேட்டஸ் ஆஃப் எம்பயர்: அவராட் ஆப் ரேங்கஸ், ஆபிஸ் அண்ட் டைடில்ஸ் டு தி முகல் நோபிடி 1574-1658 நூலை வெளியிட்டார். அந்தக் காலத்தை ஆராய்வதில் ஆர்வமுள்ள வரலாற்றாசிரியர்களுக்கு இது ஒரு முக்கியமான குறிப்புதவி நூலாகும். ஔரங்கசீப்பின் ஆட்சிக்காலம் (1659-1707) பற்றிய ஒத்த தரவுகளின் தொகுப்பை இரண்டாவது தொகுதிக்காக இவர் பெரும்பாலும் முடித்திருந்தார்.
அலி 1998 சூலை ஏழாம் நாளன்று கல்லீரல் புற்றுநோயால் இறந்தார்.
அரசியல் பார்வை
அலி ஒரு மதச்சார்பின்மைவாதி ஆவார். இவர் அனைத்து வகையான சமய தீவிரவாதங்களையும் கடுமையாக எதிர்த்தார். பல இந்திய மொழிகளில் வெளியான பாபர் மசூதி, அயோத்தி, தேசத்திற்கான அறிக்கை 1990 இன் நான்கு எழுத்தாளர்களில் (மற்றவர்கள் ஆர். எஸ். சர்மா, டி. என். ஜா, சூரஜ் பன்) இவரும் ஒருவர். இராமர் பிறந்த இடத்தில் இருந்த கோயிலை இடித்து அல்லது அந்த இடத்தை ஆக்கிரமித்து பாபர் மசூதி கட்டப்பட்டது என்ற கூற்றை, எழுத்துகள் மற்றும் தொல்லியல் ஆதாரங்களின் அடிப்படையில் ஆய்வு செய்து நிராகரித்து, அந்த அறிக்கை ஆவேசத்துடன் கீழ்வண்டவாறு முடிந்தது: “வரலாற்று உண்மைகள் மீது நமக்கு அக்கறை இருந்தால், சட்டத்தை நிலைநாட்ட வேண்டுமென்றால், நம்முடைய சொந்த கலாச்சார பாரம்பரியத்தின் மீது அன்பு இருந்தால், பாபர் மசூதியைப் பாதுகாக்க வேண்டும். ஒரு நாடு அதன் கடந்த காலத்தை எப்படி நடத்துகிறது என்பதை வைத்து அது தீர்மானிக்கப்படுகிறது.
குறிப்புகள்
பகுப்பு:1998 இறப்புகள் பகுப்பு:1925 பிறப்புகள் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள் பகுப்பு:இந்திய வரலாற்றாளர்கள்
ஆற்காடு (சட்டமன்றத் தொகுதி)
ஆற்காடு சட்டமன்றத் தொகுதி, இந்தியாவின், தமிழ்நாடு மாநிலத்தில் இராணிப்பேட்டை மாவட்டத்தில் உள்ள ஒரு சட்டமன்றத் தொகுதி ஆகும். இதன் தொகுதி எண் 42. இது அரக்கோணம் மக்களவைத் தொகுதியில் அடங்குகிறது. சோளிங்கர், ராணிப்பேட்டை, போளூர், ஆரணி, அணைக்கட்டு, வேலூர், செய்யாறு ஆகிய சட்டமன்றத் தொகுதிகள் இதன் எல்லைகளாக அமைந்துள்ளன.
இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிகள்
பஸமடை, இடையஞ்சாத்து, அடுக்கம்பாறை, துத்திப்பட்டு, சிறுகளம்பூர், நெல்வாய், சாத்துமதுரை, மூஞ்சூர்பட்டு, பங்களத்தான், சலமநத்தம், கணியம்பாடி, வேப்பம்பட்டும். கனிக்கனியன், கதலாம்பட்டு, பலாத்துவண்ணான், சிங்கிரிகோயில், வல்லம், கீழ்பள்ளிபட்டு, மோட்டுபாளையம், கம்மசமுத்திரம் மற்றும் மோத்தக்கல் கிராமங்கள்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:இராணிப்பேட்டை மாவட்டம் பகுப்பு:தமிழ்நாடு சட்டமன்றத் தொகுதிகள்
அருணகிரிநாதர் (1964 திரைப்படம்)
அருணகிரிநாதரின் வாழ்க்கை வரலாற்றை விளக்கும் இத்திரைபடத்தை பாபா ஆர்ட் புரெடக்சன்ஸ் நிறுவனம், 1964ல் தயாரித்து வெளியிட்டது. டி. ஆர். ராமண்ணா இயக்கிய இத்திரைப்படத்தின் நாயகனான டி. எம். சௌந்தரராஜன், சாரதா ஆகியோர் அருணகிரிநாதரின் வாழ்க்கை வரலாறின் கதாபாத்திரத்தில் நடித்திருந்தனர். மேலும் சக்தி கிருஷ்ணசாமி எழுதிய ஏழு பாடல்களை டி. எம். சௌந்தரராஜன் பாடியுள்ளார். அதில் சில பாடல்களை பி. சுசீலா மற்றும் ஜிக்கியுடன் பாடியுள்ளார்.
இப்படத்தின் எதிர் நாயகனாக எம். ஆர். இராதா நடித்துள்ளார். இப்படத்திற்கு ஜி. ராமநாதன் மற்றும்  டி. ஆர். பாப்பா இசை அமைத்துள்ளனர். திரைப்படத்தின் தயாரிப்பு நடந்து கொண்டிருக்கும் பொழுது ஜி. ராமநாதனும் உடல் நிலை சரியில்லாததலால் டி. ஆர். பாப்பா அவர்கள் மீதி பாடல்களுக்கு இசையமைத்தார்.
வெளி இணைப்புகள்
பகுப்பு:1964 தமிழ்த் திரைப்படங்கள்
21-ஆம் நூற்றாண்டு
21ம் நூற்றாண்டு கிரிகோரியன் நாட்காட்டிப்படி தற்போதைய நூற்றாண்ட்டாகும். இது ஜனவரி 1, 2001 இல் ஆரம்பித்து டிசம்பர் 31, 2100 இல் முடிவடையும்.
மேற்கோள்கள்
பகுப்பு:நூற்றாண்டுகள்  பகுப்பு:3-ஆம் ஆயிரமாண்டு
ஆரோக்ய ராஜீவ்
ஆரோக்கியா ராச்சீவ் (Arokia Rajiv)  400 மீட்டர் தூர ஓட்டத்தில் நிபுணத்துவம் பெற்ற ஓர் இந்திய தடகள வீர்ராவார். 1991 ஆம் ஆண்டு மே மாதம் 22 ஆம் நாள் இவர் பிறந்தார். 2018 ஆசிய விளையாட்டுப் போட்டிகளில் ஆண்கள் மற்றும் கலப்பு 4 × 400 மீ தொடர் ஓட்டப்போட்டியில் வெள்ளிப் பதக்கங்களை வென்றார். 2014 இல் 400 மீட்டர் தனிநபர் 400 மீட்டர் ஓட்டப்பந்தயத்தில் மூன்றாவது இடத்தைப் பிடித்தார். 2016 தெற்காசிய விளையாட்டுப் போட்டிகள், 2017 ஆசிய சாம்பியன் பட்டப் போட்டிகள் இரண்டிலும் 400 மீ மற்றும் 4 × 400 மீ இரண்டிலும் பதக்கங்களை வென்றார். 2016 கோடைகால ஒலிம்பிக்கில் தொடர் ஓட்டத்தில் போட்டியிட்டார்.
பிறப்பு
ஆரோக்ய ராஜீவ் இந்தியாவின் தமிழ்நாடு திருச்சி மாவட்டம் இலால்குடியைச் சேர்ந்தவர். பள்ளிப்படிப்பை திருச்சி, இலால்குடியில் உள்ள அரசு ஆண்கள் மேல்நிலைப் பள்ளியிலும்,கல்லூரிப் படிப்பை புனித சூசையப்பர் கல்லூரி, திருச்சி யிலும் பயின்றார்.
விளையாட்டு
ராஜீவ் தனது இளமைக் காலத்தில் நீளம் தாண்டுதலில் ஆர்வம் காட்டினார். பின் 400 மீட்டர் ஓட்டப்பந்தயத்தில் கவனம் செலுத்தினார். 2019 ஆசிய சாம்பியன்ஷிப்பில், இவர் 4 வது இடத்தைப் பிடித்தார், இறுதிப் போட்டியில் 45.37 வினாடிகள் எடுத்தார். இது 2014 செப்டம்பர் 28 அன்று இஞ்சியோனில் நடந்த ஆசிய விளையாட்டுப் போட்டிகளில் இவர் சாதித்ததபோது, எடுத்த நேரமான 45.92 வினாடிகளை விட சிறந்தது. 2011 மார்ச் 15 அன்று இந்திய ராணுவத்தின் மெட்ராஸ் ரெஜிமென்ட்டின் 8 வது பட்டாலியனில் சேர்ந்தார். சுபேதார் அரோக்கியா ராஜீவ் 2017 ஆம் ஆண்டில் தடகளத்தில் சிறப்பாக விளையாடியதற்காக இந்திய குடியரசு தலைவர் ராம்நாத் கோவிந்த் அவர்கள் மதிப்புமிக்க அர்ஜுனா விருதை அளித்து இவரை கௌரவித்தார். இந்தியாவின் கால்பந்து கோல்கீப்பராக செய்த சிறந்த சாதனைகளுக்காக விருது பெற்ற ஹவில்தார் பீட்டர் தங்கராஜுக்குப் அடுத்து மெட்ராஸ் ரெஜிமென்ட்டில் இருந்து இரண்டாவதாக அர்ஜுனா விருது பெற்றவராக ராஜீவ் உள்ளார்.
சாதனைகள்
1 இறுதிப் போட்டியில் ஓடி முடிக்கவில்லை
புற இணைப்புகள்
பகுப்பு:தமிழ் விளையாட்டு வீரர்கள் பகுப்பு:அருச்சுனா விருது பெற்றவர்கள் பகுப்பு:தமிழக ஓட்டப்பந்தய வீரர்கள் பகுப்பு:1991 பிறப்புகள் பகுப்பு:வாழும் நபர்கள் பகுப்பு:இந்தியக் குறுந்தொடரோட்ட வீரர்கள் பகுப்பு:இந்திய ஒலிம்பிக் தடகள வீரர்கள் பகுப்பு:இந்திய ஒலிம்பிக் வீரர்கள் பகுப்பு:திருச்சி மாவட்ட நபர்கள்
உதித் நாராயண்
உதித் நாராயண் (Udit Narayan பிறப்பு: டிசம்பர் 1, 1955) ஓர் இந்தியப் பின்னணி பாடகர் ஆவார். இவரது பாடல்கள் முக்கியமாக இந்தி மொழியின் பாலிவுட் திரைப்படங்களில் இடம்பெற்றுள்ளன. தெலுங்கு, தமிழ், கன்னடம், ஒடியா, நேபாளி, போஜ்புரி, பெங்காலி உள்ளிட்ட பல்வேறு மொழிகளிலும் பாடியுள்ளார். அவர் 4 தேசிய திரைப்பட விருதுகளை வென்றுள்ளார் மற்றும் 5 பிலிம்பேர் விருதுகளைப் பெற்றுள்ளதுடன் அந்த விருதுக்கு 20 முறை பரிந்துரைக்கப்ப்ட்டதுடன் பல விருதுகளையும் பெற்றுள்ளார். 1980 இல் பாலிவுட் பின்னணியில் அறிமுகமான பிறகும் அவர் சிறப்பான இடத்தினைப் பெற நிறைய போராட வேண்டியிருந்தது. 1980 ஆம் ஆண்டில் யுனீஸ்-பீஸ் திரைப்படத்தில் பாலிவுட் பின்னணிப் பாடகர்களான முகமது ரஃபி மற்றும் 1980 களில் கிஷோர் குமார் ஆகியோருடன் அவர் பாடினார். அவர் இறுதியாக 1988 ஆம் ஆண்டில் அமீர் கான் மற்றும் ஜூஹி சாவ்லா நடித்த கயாமத் சே கயாமத் தக் திரைப்படத்தில் தனது சிறப்பான திறனை வெளிப்படுத்தினார், அவரது பாடல் "பாப்பா கெஹ்தே ஹைன்" அவரது குறிப்பிடத்தக்க பாடலாக அமைந்தது, இது 1980 களில் அவரது முதல் பிலிம்பேர் விருதைப் பெற்றது, மேலும் அவர் பாலிவுட் பின்னணி பாடலில் தன்னை முன்னணி பாடகராக நிலைநிறுத்திக் கொண்டார். பிலிம்பேர் விருதுகளின் வரலாற்றில் மூன்று தசாப்தங்களுக்கும் மேலாக விருது பெற்ற (1980 கள், 1990 கள் மற்றும் 2000 கள்) வென்ற ஒரே ஆண் பாடகர் இவர் ஆவார்.
ஆரம்ப கால வாழ்க்கை
உதித் நாராயண் 1955 இல் நேபாளத்தினைச் சேர்ந்த தந்தை ஹரேகிருஷ்ணா ஜா மற்றும் இந்தியாவில் பிறந்த தாய் புவனேஸ்வரி ஜா ஆகியோருக்கு மகனாகப் பிறந்தார். 2009 ஆம் ஆண்டில், உதித் நாராயண் இந்தியாவின் குடியுரிமை விருதான ரவமான பத்மசிறீ விருதை வழங்கியபோது, அவர் நேபாளத்தில் பிறந்ததாகக் கூறி அவரது இந்திய குடியுரிமையைப் பற்றி கேள்விகள் எழுந்தன. இருப்பினும், உதித் நாராயணே இந்த அறிக்கைகளை "முற்றிலும் தவறானது" என்று மறுத்தார். மேலும் அவர் பீகார் மாநிலத்தின் சுபால் மாவட்டத்தின் பைஸி கிராமத்தில் தனது தாய்வழி தாத்தா பாட்டி வீட்டில் பிறந்ததாகக் கூறினார். பத்மஸ்ரீவை அவர் ஏற்றுக்கொண்டது நேபாளத்தில் தனது விமர்சனத்திற்கு வழிவகுத்தபோது, நேபாள நாளிதழான காந்திபூரிடம் அவர் "நேபாளத்தைச் சேர்ந்தவர், ஆனால் எனது தாயின் வீடு பீகாரில் இருந்தது" என்று கூறினார்.
தனிப்பட்ட வாழ்க்கை
2006 ஆம் ஆண்டில் ரஞ்சனா நாராயணன் என்பவர் இவரது முதல் மனைவி எனத் தெரிவித்தார். ஆனால் முதலில் மறுத்த உதித் பின்னர் ஒத்துக்கொண்டு அவரின் பராமரிப்புச் செலவுகளை ஏற்றுக் கொள்ள ஒப்புக்கொண்டார். இவர் இருமுறை திருமணம் செய்து கொண்டார். ரஞ்சனா ஜா என்பவரை முதலாவதாகவும் தீபா நாராயணன் என்பவரை இரண்டாவதாகவும் திருமணம் செய்து கொண்டார். 1985இல் திருமணம் செய்த் கொண்ட இந்தத் தம்பதிக்கு ஆதித்ய நாராயணன் எனும் மகன் உள்ளார். இவரும் பின்னணிப் பாடகர் ஆவார்.
தொழில்
1990 கள் மற்றும் 2000 களின் முற்பகுதி முழுவதும் பாலிவுட்டின் மிக முக்கியமான பாடகர்களில் ஒருவராக நாராயணன் ஆனார். அவர் பல்வேறு பாலிவுட் நட்சத்திரங்களுக்கு திரையில் பின்னணி பாடுபவராக இருந்து வருகிறார். பாலிவுட் நடிகர்களான அமிதாப் பச்சன், ராஜேஷ் கன்னா, தேவ் ஆனந்த், அமீர்கான், ஷாருக் கான், சல்மான் கான், அக்‌ஷய் குமார் மற்றும் அஜய் தேவ்கன் ஆகியோருக்காக அவர் பின்னணி பாடியுள்ளார். அவரது டூயட் பாடல்களில் பெரும்பாலானவை அல்கா யாக்னிக் உடன் உள்ளன. ரேடியோ நேபாளத்திற்காக மைதிலி நாட்டுப்புற பாடகராக (பணியாளர் கலைஞராக) 1970 இல் தனது தொழில் வாழ்க்கையைத் தொடங்கினார், பெரும்பாலும் பிரபலமான நாட்டுப்புற பாடல்களை மைதிலி மற்றும் நேபாள மொழிகளில் பாடினார். <sup class="noprint Inline-Template" style="white-space:nowrap;">] பின்னர், நவீன நேபாளி பாடல்களைப் பாடத் தொடங்கினார். எட்டு ஆண்டுகளுக்குப் பிறகு, பாரதிய வித்யா பவனில் கிளாசிக்கல் இசையைப் படிப்பதற்காக நேபாள இந்தியத் தூதரகத்திலிருந்து நேபாளத்திற்கான இசை உதவித்தொகைக்காக நாராயண் மும்பைக்குச் சென்றார்.
இடது|thumb|320x320px|பாலிவுட் பின்னணிப் பாடகர்களுடன் உதித்
விருதுகள் மற்றும் பரிந்துரைகள்
நாராயண் நான்கு தேசிய திரைப்பட விருதுகளையும் ஐந்து பிலிம்பேர் விருதுகளையும் வென்றுள்ளார்.
நடுவராக
2012 ஆம் ஆண்டில், குளோபல் இந்தியன் மியூசிக் அகாதமி விருதுகளுக்கான திரைப்பட இசை நடுவர் மன்ற உறுப்பினர்களில் நாராயண் ஒருவராக இருந்தார். 2015 ஆம் ஆண்டில், மிர்ச்சி இசை விருதுகளில் நடுவர் குழு உறுப்பினர்களில் ஒருவராக இருந்தார், அதே ஆண்டில் அவர் ஜாக்ரான் திரைப்பட விழாவின் நடுவராக இருந்தார்.
குடிமை விருதுகள்
thumb|300x300px| இந்தியாவின் முன்னாள் குடியரசுத் [[ஆ. ப. ஜெ. அப்துல் கலாம்|தலைவர் ஏ.பி.ஜே.விடம் இருந்து சிறந்த பின்னணிப் பாடகருக்கான விருது பெற்ற போது ]] வலது|thumb|300x300px| பத்ம பூசன் விருதினை [[இந்திய அரசு|இந்திய அரசிடமிருந்து பெறும் உதித் நாராயண் ]]
சித்தாநல்லூர் அய்யனார் கோயில்
சித்தாநல்லூர் அய்யனார் கோயில் தமிழ்நாட்டில் திருவாரூர் மாவட்டம், சித்தாநல்லூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வல்வைப்புயல்
தகவல்
ஓப்பரேசன் வல்வைப் புயல் - வல்வை ஆனந்தன் (உதயன் பத்திரிகையில் வெளியான தொடர் கட்டுரையில் இருந்து எடுக்கப்பட்டது)
பகுப்பு:இலங்கை இராணுவத்தினரின் தாக்குதல்கள் பகுப்பு:இலங்கையில் தமிழர்கள் படுகொலைகள் பகுப்பு:1991 நிகழ்வுகள் பகுப்பு:வல்வெட்டித்துறை
இலையூர் விசுவநாத சுவாமி கோயில்
இலையூர் விசுவநாத சுவாமி கோயில் தமிழ்நாட்டில் அரியலூர் மாவட்டம், இலையூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் விசுவநாதசுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
பேர்கன் நகர வரலாறு
நோர்வேயின் இரண்டாவது பெரிய நகரமான பேர்கன் நகரத்தின் வரலாறு கிபி 11ம் நூற்றாண்டுகளில் ஆரம்பமாகிறது. இது ஒரு சரித்திர முக்கியத்துவம் வாய்ந்த பழம்பெரும் நகரம் ஆகும். இந்நகரம் 11ஆம் நூற்றாண்டிலிருந்து பலநூறு ஆண்டுகள் சர்வதேச வணிகம், கப்பல் வணிகம் போன்ற துறைகளில் முன்னணியில் இருந்தது.
பேர்கன் முக்கிய வணிக மையமாக மாறத்தொடங்கியதும், மிக விரைவாக வளர்ச்சியடைந்து, 1100-1600 ஆண்டுகளில் நோர்டிக் நாடுகளில் மிகப் பெரிய நகரமாகவும், 1830 ஆம் ஆண்டு வரையில் நோர்வேயின் மிகப் பெரிய நகரமாகவும் விளங்கி வந்தது. 12ஆம் நூற்றாண்டின் பின் பகுதியிலிருந்து (1217), 13 ஆம் நூற்றாண்டின் முற்பகுதி வரையில் (1314) பல ஆண்டுகள் பேர்கன் நோர்வேயின் தலைநகரமாகவும் இருந்தது.
1100 ஆம் ஆண்டளவில், நோர்வேயின் வடக்குக் கடற் கரையோரமிருந்து பெறப்படும் Cod மீன் கருவாட்டு வணிகத்தினால் பேர்கன் மிகுந்த முக்கியத்துவத்தைப் பெற்றது. 13 ஆம் நூற்றாண்டின் இறுதியில், பேர்கன், நோர்வேயின் மிக முக்கிய வணிக மையமாக நிறுவப்பட்டது. அந்தக் கால கட்டத்தில், வட ஐரோப்பாவின் முக்கியமான வணிக நகரங்களை இணைத்து செயற்பட்ட Hanseatic League அமைப்பில், மிக முக்கிய நகரமாக பேர்கனே இருந்து வந்தது.
Bryggen வரலாற்று முக்கியத்துவம்
பேர்கன் நகரின் மையப் பகுதியில் Bryggen என்றழைக்கப்படும் சரித்திர முக்கியத்துவம் வாய்ந்த இடம் உள்ளது. இப்பகுதியில், நகரின் ஏனைய பகுதிகளிலிருந்து வேறுபட்ட கட்டிடத் தொகுதி இருப்பதைக் காணலாம். இந்த கட்டிடத் தொகுதி 1070 ஆம் ஆண்டளவில் நோர்வேஜிய மக்களால் கட்டப்பட்டு இருந்தாலும், 1360 – 1764 காலப் பகுதியில் அந்த இடம், ஜேர்மனியர்கள் வசம் இருந்தபோது மிகவும் பிரசித்தமடைந்து இருந்தது. ஆரம்பத்தில் நோர்வேஜிய மக்கள் இந்த இடத்தை தமது வியாபார நோக்கத்திற்கு பாவித்து வந்தனர். இந்த கட்டடத் தொகுதிக்கு அண்மையாக கடல்நீரேரி வருவதனால், பெரிய கப்பல்களும் நேரடியாக, கட்டிடத் தொகுதிக்கு அண்மையாக கொண்டு வரப்படுவது வியாபாரிகளுக்கு இலகுவாக இருந்தது. பேர்கன் மிக முக்கிய பண்டமாற்று வியாபாரத் தலமாக அமைந்திருந்தது. நோர்வேயில் இருந்து உலர் மீன்கள் (dry fish) அதிகளவில் வெளிநாடுகளுக்கு சென்றது. இந்த உலர் மீன்கள் உப்பு சேர்க்கப்படாமல், காற்றில் உலர்த்தப்பட்டு பெறப்படுபவை. 1980 ஆம் ஆண்டளவில் எண்ணெய் வளம் கண்டு பிடிக்கப்படும்வரை, நோர்வேயின் பொருளாதாரம் மீனிலும், கப்பல் கட்டும் தொழிலிலுமே தங்கி இருந்தது.
1360 ஆம் ஆண்டில் நோர்வேயை ஆண்ட ஒரு டென்மார்க் அரசனால், Hanseatic League என்றழைக்கப்பட்ட, ஜேர்மனிய வர்த்தகர்களின் கட்டுப்பாட்டுக்குள் நோர்வேயின் வியாபாரம் வந்து சேர்ந்தது. Hansa வணிக அமைப்பின் முக்கியமான நான்கு அலுவலகங்கள் Bergen, Brugge, London og Novgorod ஆகிய நகரங்களில் அமைந்திருந்தது. பேர்கன் நகரில், Bryggen இலுள்ள இந்த கட்டடத் தொகுதி ஜேர்மனியர்கள் வசமாகியபோது, 1360 ஆம் ஆண்டில், ஜேர்மனிய வர்த்தகர்கள் தமது அலுவலகத்தை இந்த கட்டடத்தில் வைத்திருந்ததுடன், ஜேர்மனிய வியாபாரிகளே இந்த குடியிருப்புக்களில் இருந்தனர்.
இந்தக் கட்டடத் தொகுதியிலுள்ள ஒவ்வொரு கட்டடங்களும், அண்ணளவாக 68 படுக்கை அறைகளைக் கொண்டு அமைந்த 10-15 தனிவீடுகள் போன்று, கிட்டத்தட்ட ஒரே மாதிரியான அமைப்பில் கட்டப்பட்டுள்ளன. ஒவ்வொரு வீட்டிலும் வேலை பழகுபவர்கள் தங்க வைக்கப்பட்டிருந்தனர். அனேகமாக வேலைபழகுபவர்கள் (apprentices) 13 வயது வந்த சிறுவர்களாக இருப்பார்கள். அவர்களை கவனித்துக் கொள்ள ஒவ்வொரு வீட்டிலும் ஒரு முகாமையாளர் இருப்பார். ஒரு கட்டடத் தொகுதிக்கு ஒரு சொந்தக்காரர் இருப்பார். அவர் மட்டும் திருமணம் செய்து ஜேர்மனில் வசிப்பார். ஏனையோரில் திருமணமானவர்கள் தமது குடும்பத்தை விட்டுவிட்டு தனியாகவே பேர்கனில் வாழவேண்டியவர்களானார்கள். அத்துடன் அந்த வணிகர்களில் எவரும் அந்த குறிப்பிட்ட குடியிருப்பிலன்றி வேறு எங்கும் வாழ அனுமதிக்கப்படாததோடு, நோர்வேயில் எந்தப் பெண்ணையும் திருமணம் செய்யவும் அனுமதிக்கப்படவில்லை. பெண்களுடன் பேசுவதற்குகூட தடை இருந்தது. எனவே இந்த முழுமையான கட்டடத் தொகுதியில், முற்று முழுவதுமாய் ஆண்கள் மட்டுமே வசித்து வந்தார்கள். இவற்றில் அனேகமானோர் ஆயுதங்கள் வைத்திருக்கும் இளம் ஆண்களாகவே இருந்தார்கள். அவர்கள் நோர்வேஜிய பெண்களுடன் தொடர்புகொண்டால், முகாமையாளராக இருந்தாலும், அதற்கு தண்டனை உண்டு. முகாமையாளருக்கு அதிகுறைந்த தண்டனை எல்லோருக்கும், ஒரு அண்டா பியர் (barrel bear) வாங்கிக் கொடுப்பது. தொழில்பழகும் இளவயதினருக்கு கடுமையான தண்டனைகளும் வழங்கப்படுவதுண்டு. இந்த கட்டடங்கள் முற்றிலும் பலகைகளால் ஆனதாய் இருப்பதனால், இங்கே எதையும் சூடாக்கவோ, விளக்குகள் வைத்திருக்கவோ, மெழுகுதிரி வைத்திருக்கவோ அனுமதி இருக்கவில்லை. அனைவரின் வீட்டிலும் தீயணைப்பதற்காக கட்டாயமாக நீர் கொள்கலன் இருக்க வேண்டும். குளிர் காலங்களில் அனேகமானோர் பின்னே இருக்கும் ஓய்வறையிலேயே அதிக நேரத்தை செலவளிப்பார்கள். அந்த காலங்களில் வியாபாரமும் மிகவும் மந்த நிலையிலேயே நடைபெறும். ஒவ்வொரு குடியிருப்பிலும் அமைந்திருக்கும் அனைத்து வீடுகளுக்கும் பொதுவான ஓய்வறை ஒவ்வொரு குடியிருப்பின் பின் பக்கம் அமைந்திருக்கும். அந்த ஓய்வறை கல்லால் ஆனது. அங்கே வேலை பழகுபவர்களுக்கு பாடம் சொல்லிக் கொடுக்கப்படுவதுடன், கூட்டங்களும் நடத்தப்படும். சமையல் செய்வதற்கென ஒவ்வொரு குடியிருப்பின் பின் பகுதியிலும் பொதுவான, தனியான சமைக்கும் வீடு கட்டப்பட்டிருக்கும். குடியிருப்புக்கு முன்பாக, கடலை அண்டி, சரக்குகள் இறக்கி வைப்பதற்கான கட்டடம் உண்டு. அத்துடன், ஒவ்வொரு குடியிருப்புக்கும் பொதுவாக ஒரே ஒரு மலசல கூடமும் முன்புறத்தில் அமைத்திருந்தார்கள்.
எத்தனை பாதுகாப்புடன் இருந்தாலும், காலத்துக்கு காலம் இந்த குடியிருப்பு நெருப்பின் தாக்கத்துக்கு உட்படுவதும், மீள அமைக்கப்படுவது நடந்திருக்கின்றது. இந்த Bryggen கட்டடத் தொகுப்பில் காலத்துக்கு காலம் பல திருத்த வேலைகள் செய்யப்பட்டாலும், இது ஒரு பரம்பரைச் சொத்தாக கணிக்கப்பட்டு, அதே பழைய நிலையில் தொடர்ந்தும் தக்க வைத்துக் கொள்ளப்பட்டு வருகின்றது. 1764 இல் நோர்வேஜிய அரசனால், மீண்டும் நோர்வேஜிய வர்த்தகர்கள் வசம் அந்த வர்த்தக முக்கியத்துவம் பெற்ற இடம் ஒப்படைக்கப்பட்டது. தற்போதும் சரித்திர முக்கியத்துவம் கருதி, அந்த இடம் அதே பழைய நிலையில் இருந்தாலும், அந்த கட்டடத் தொகுதியின் பகுதிகள், உல்லாசப்பயணிகளுக்கான பொருட்கள் விற்கப்படும் கடைகளால் நிறைந்து இருக்கின்றது. கடலை அண்டிய பகுதியில் அமைந்திருந்த மலசல கூடங்கள் நகரின் அழகு கருதி, அகற்றப்பட்டுவிட்டன.
Bryggen சரித்திர முக்கியத்துவம் வாய்ந்த இடமாக இருப்பதுடன், மிகப் பழமை வாய்ந்த கட்டடத் தொகுப்பைக் கொண்ட (counting house என்று அழைக்கப்படுகிறது) குடியிருப்பாக இருந்ததனால், யுனெஸ்கோவினால் 1972 இல் உருவாக்கப்பட்ட உலக பாரம்பரியக் களப் பட்டியலில் இல் 1979 ஆம் ஆண்டில் Bryggen உம் சேர்த்துக் கொள்ளப்பட்டது.
Hansa அமைப்பு
Hanseatic League அமைப்பினரே பேர்கன் வர்த்தகத்தில் ஆட்சியுடையவர்களாக இருந்திருப்பினும், ஏனைய ஐரோப்பிய நாட்டு வர்த்தகர்களும், நோர்வே வர்த்தகர்களும்கூட இந்த வியாபார மையத்தை முக்கியமாக பாவித்து வந்தனர். Hanseatic League அமைப்பினார் தாமே முன்னணியில் இருக்க விரும்பியதனால், இவ்வமைப்பினருக்கும், ஏனைய வர்த்தகர்களுக்குமிடையே இடையிடையே மோதல்கள் ஏற்பட்ட வண்ணம் இருந்தது. 1500 ஆம் ஆண்டுக்குப் பின்னர், இவ்வமைப்பினரில் பலர் நோர்வே வதிவிட அனுமதியைப் பெற்று நோர்வேயிலேயே வாழத் தொடங்கினர். 1669 இல் இவ்வமைப்பு கலைக்கப்பட்டது. இருந்தாலும் 1754 ஆம் ஆண்டுவரை ஜேர்மனிய அலுவலகம் அங்கே அமைந்திருந்தது. இது பின்னர் நோர்வே அலுவலகமாக 1754 இல் மாற்றப்பட்டாலும், அதே சட்டதிட்டங்களுடன் இயங்கி வந்தது. பின்னர் 1899 இல் அலுவலகம் அந்த கட்டடத் தொகுதியிலிருந்து முற்றாக அகற்றப்பட்டது.
நகரில் நெருப்பு
சரித்திரத்தில் பல கால கட்டங்களில் பேர்கன் நகரானது பெரு நெருப்பின் தாக்கத்திற்கு உட்பட்டது. 1170 இல் முதன் முதலில் Bryggen பகுதியில் பெருநெருப்புனால் அழிவு ஏற்பட்டது. பின்னர் 1198 இல் Bagler என அழைக்கப்படும் ஒரு அமைப்பினர், தமது கட்டுப்பாட்டுக்குள் நகரின் சில பகுதிகளைக் கொண்டு வர முடியாமல் போன கோபத்தில் சில பகுதிகளை எரியூட்டி அழித்தனர். 1248 இல் மீண்டும் Bryggen உட்பட பல பகுதிகளும் 11 கிறிஸ்தவ தேவாலயங்களும் நெருப்பினால் அழிக்கப்பட்டன. பின்னர் 1393, 1428, 1429 ஆம் ஆண்டுகளில் ஜேர்மனிய கடல் கொள்ளையர்களால் நகரம் கொள்ளையடிக்கப்பட்டு எரியூட்டப்பட்டது. 1476 இல் சரக்குகள் நிறைந்த இடத்தில் ஆரம்பித்த நெருப்பு அழிவை ஏற்படுத்தியது. 1623 இல் Vågsbunnen இன் கரையோரப்பகுதி முற்றாக எரிந்து நாசமானது. 1702 இல் ஏற்பட்ட நெருப்பில் நகரின் 90% எரிந்து அழிந்தது. 1756 இல் கடற்கரையில் ஆரம்பித்த நெருப்பின் அழிவில் 1500 கட்டடங்கள் எரிந்து போயின. 1916 இல் ஏற்பட்ட நெருப்பில் 380 கட்டடங்கள் எரிந்தன. கடைசியாக 1955 இல் Bryggen இன் வடக்குப் பகுதி எரிந்தது. பேர்கனில் 36 தடவைகள் நெருப்பு அழிவு ஏற்பட்டிருப்பதாகக் கூறப்படுகிறது.
கொள்ளை நோய்கள்
1349 ஆம் ஆண்டில் பிரித்தானியாவிலிருந்து வந்த கப்பல் ஒன்றிலிருந்தவர்களால் ஒரு கொடிய நோய் பேர்கன் நகருக்குள் வந்தது. அந்த நோயினால் பாதிக்கப்பட்டு கிட்டத்தட்ட நோர்வேயின் அரைவாசி மக்கள் இறந்து போயினர். அதனால் அந்த காலத்தை கறுப்பு இறப்பு என அழைக்கின்றனர். 1600 ஆம் ஆண்டில் ஏற்பட்ட ஒரு கொள்ளை நோயால் கிட்டத்தட்ட 3000 மக்களும், பின்னர் 1618 இல் ஏற்பட்ட ஒரு நோயால் கிட்டத்தட்ட 4000 மக்களும் இறந்தனர். 1848 இலும், மீண்டும் 1849 இலும் வந்த கொலரா கொள்ளை நோயால் 1800 மக்கள் இறந்தனர்.
போராட்டங்கள்
1130-1240 ஆண்டுகளில் நிகழ்ந்த உள்நாட்டுப் போர்களில் பேர்கன் போரின் முக்கிய இடமாக இருந்தது. அவ்வேளையில் அரச உறவினர்களிடையே கூட வெறுப்பு இருந்து அரசர்கள் கொல்லப்பட்டும் இருக்கிறார்கள். 1393, 1428 இல் Hanseatic League அமைப்பின் சார்பாக ஜேர்மனி கடற் கொள்ளையர்கள் பேர்கன் நகரத்தை தாக்கினர். பின்னர் 1429 ஆம் ஆண்டில் 1455 ஆம் ஆண்டில் இப்படி கலகத்துக்கென வந்தவர்களை நோர்வேஜியர்கள் எதிர் கொண்டதன் மூல Hanseatic League அழிக்கப்பட்டது.
1665 இல் பேர்கன் நகரில் வைத்து, டச்சு கடற்படையினரை, ஆங்கிலேயர்களின் போர்க்கப்பல் ஒன்று தாக்கியது. 1765 இல் புதிய மேலதிக வரிக்கு எதிராக கிட்டத்தட்ட 2000 விவசாயிகள் போராட்டம் நடத்தினர். 1808 இல் டச்சுக்காரரை துரத்திய ஆங்கிலேயர்களை எதிர்த்து நோர்வேஜியர்கள் போராடினர். 1868 இல் ஏழைத் தொழிலாளர்கள் போராட்டம் நடத்தினர். 1940 இல் கடல் வழியாக வந்த 1900 ஜேர்மனியர்கள் பேர்கன் நகருக்குள் பிரவேசித்து நகரைக் கைப்பற்றினார்கள். 1944 இல் ஜேர்மனியின் ஆயுதக் கப்பல் ஒன்று வெடிவைத்துத் தகர்க்கப்பட்டது. அந்த வெடிப்பில் 98 பேர் இறந்தும், 4800 பேர் காயமடைந்தும், 131 வீடுகள் முற்றாக அழிந்தும், 117 வீடுகள் பயன்பாட்டுக்கு உகந்ததாக அல்லாதவையாகவும் ஏற்றுக் கொள்ளப்பட்டது. அதேவருடத்தில் ஜேர்மன் நீர்மூழ்கிக்கப்பலை பிரித்தானியர்கள் தாக்கினர். அப்போது, 151 பாடசாலைக் குழந்தைகளும்கூட இறந்து போயினர்.
அடிக்குறிப்பு
பகுப்பு:நோர்வேயின் வரலாறு
தமிழ்த் திரைப்படங்களின் பட்டியல், 1983
1983 ஆம் ஆண்டு வெளிவந்த தமிழ்த் திரைப்படங்களின் பட்டியல்
பகுப்பு:தமிழ்த் திரைப்படங்களின் பட்டியல்கள் பகுப்பு:1983 தமிழ்த் திரைப்படங்கள்
ஆரசூர் கிராமம் பிடாரி செல்லியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாலியல் தொழிலாளர்களுக்கெதிரான வன்முறை
பாலியல் தொழிலாளர்களுக்கெதிரான வன்முறை (Violence against sexworkers) என்பது பாலியல் தொழிலாளர்களுக்கு நேரும் வன்முறைகளைக் குறிக்கிறது. இவ்வன்முறைகளின் உச்சமாக சிலர் மரணத்தையும் சந்திக்க நேர்கிறது. பாலியல் தொழிலாளர்களில் பெரும்பான்மையினர் பெண்கள் என்பதால் இந்த வன்முறை பெண்களுக்கெதிரான வன்முறையாகப் பார்க்கப்படுகிறது. பாலியல் தொழிலில் ஈடுபடுத்தும் எண்ணத்துடன் பெண்கள் கடத்தப்பட்டாலும் கடத்தப்படும் எல்லோரும் பாலியல் தொழிலில் ஈடுபடுத்தப்படுவார்கள் என கூறமுடியாது. கடத்தப்படுபவர்களின் விருப்பத்தை மீறி இச்செயல் நடைபெறுவதாலும் இங்கு பாலியலை விட"வணிகமே" மேலோங்கியிருப்பதாலும் பாலியல் தொழிலாளர்களுக்கெதிரான வன்முறையாக இதை கருதமுடியாது. அது ஒரு தனிப்பட்ட சிக்கல் ஆகும்.
உரிமம் பெற்ற விபச்சாரம் எதிர் தெரு பாலியல் தொழிலாளிகள்
2004 ஆம் ஆண்டு அமெரிக்காவில் நடந்த பாலியல் தொழிலாளர்களின் ஆட்கொலைகளின் விகிதம் ஒரு லட்சம் பேருக்கு 204 ஆக இருந்தது. இந்தக் கணக்கீடு சட்ட அனுமதியோடு மற்றும் அனுமதியின்றி நடைபெற்ற பாலியியல் தொழில் என இருதரப்பினரையும் உள்ளடக்கியதாகும். அதே காலகட்டத்தில் ஐக்கிய அமெரிக்காவில் பாலியல் தொழிலுக்கு அடுத்தபடியான ஆபத்துகொண்ட தொழிலாளிகளான மதுபானக் கடை பெண்ஊழியர்களில் ஆட்கொலையின் விகிதம் ஒரு லட்சம் பேருக்கு 4 பேராகவும், ஆண் அழைப்பு வாடகையுந்து ஓட்டுநர்களில் ஒரு லட்சம் பேருக்கு 29 பேராகவும் இருந்தது. இதோடு ஒப்பிட்டுப் பார்க்கும்போது, பாலியல் தொழிலாளர்களுக்கான அபாயம் அதிகப்படியான விகிதமாகும். உடற்பிடிப்பு நிலையங்கள், விபச்சார விடுதிகள் போன்ற உள் அரங்கங்களில் பணிபுரியும் பாலியல் தொழிலாளர்கள் மற்றும் அழைப்பு மாதர்களைவிடத் தெருப் பாலியல் தொழிலாளர்களுக்கு நேரும் பாதிப்பின் அளவு குறிப்பிடத்தக்க அளவில் அதிகமாகும்.
பாலியல் தொழில் சட்டபூர்வமானதாக உள்ள நாடுகளில் உரிமம்பெற்ற விபச்சார விடுதித் தொழிலாளர்களுக்கு நேரும் பாதிப்பு குறைவானதாகவே உள்ளது. எனினும் சிலசமயங்களில் அவர்களுக்கும்கூட மரணம் நிகழ்கிறது. 2003 இல் ஜெர்மனியின் ஒரு விபச்சார விடுதியில் இத் தொழிலில் ஈடுபட்டிருந்த பெண் அவரது வாடிக்கையாளரால் கத்தியால் குத்திக் கொல்லப்பட்டார். அப்பெண் அறையிலிருந்த அபாயப் பொத்தானை அழுத்திவிட்டதால் பாதுகாவலாளியால் கொலையாளியைப் பிடிக்கமுடிந்தது. ஆண் பாலியல் தொழிலாளிக்கெதிரான வன்முறை குறைந்த அளவிலேயே நடைபெறுகிறது.
வன்முறையான வாடிக்கையாளர், பாலியல் தரகர்கள், காவற்துறை அதிகாரிகள்
பாலியல் தொழிலாளர்களுக்குக் கொடுமையிழைப்போர் வாடிக்கையாளர்களாகவோ தொழில்நடத்துவோராகவோ இருக்கலாம். சட்டங்களின் இறுக்கத்தன்மையினால் தொந்திரவுகளைத் தவிர்ப்பதற்காக பாலியல் தொழிலாளர்கள் தங்களது வாடிக்கையாளர்களை ஒதுக்குப்புறமான இடங்களுக்கு அழைத்துச் செல்கின்றனர். இதுவே அவர்களது பாதுகாப்புக்குப் பாதகமாகிறது. பாலியல் தொழில் சட்டப்பூர்வமானதாக்கப்பட்டிருப்பினும் கூட்டாகத் தொழில் செய்வது தடைசெய்யப்பட்டுள்ள பகுதிகளில் பாலியல் தொழிலாளர்கள் தனியாகத் தொழில்செய்யும் நிலைக்கு ஆளாகின்றனர். இதனால் இவர்களுக்கான அபாயம் கூடுகிறது. பாலியல் தொழிலில் வாடிக்கையாளர்களையும் குற்றம்புரிந்தோராகக் கருதப்படும் பகுதிகளிலும் இதேநிலைதான் நிலவுகிறது.
பாலியல் தொழிலைச் சட்டபூர்வமானதாக்காத நாடுகளில் இத்தொழிலாளர்கள் பாதிப்புக்குள்ளானவர்களாகக் கருதப்படாமல், குற்றவாளிகளாகவே கருதப்படுகின்றனர். சில நாடுகளில் பாலியல் தொழிலாளர்கள் மீது நடைபெறும் தாக்குதல்களை விசாரிப்பதற்கு காவற்துறையினரும் முன்வந்து ஒத்துழைப்பதில்லை. சான் பிரான்சிஸ்கோவில் நடத்தப்பட்ட ஒரு கணக்கெடுப்பில், தெருப் பாலியல் தொழிலாளர்கள் பாலியல் தொழிலில் ஈடுபடும்போது, 82% உடல்ரீதியான துன்புறுத்தலுக்கும், 83% ஆயுதப் பயமுறுத்தலுக்கும், 68% வன்கலவிக்கும் ஆளாகின்றனர்..
பாலியல் தொழில் குற்றமற்றதாக்கப்பட்டுள்ள நியூசிலாந்தில் தனித்தோ அல்லது ஒதுக்குப்புறமான பகுதிகளிலோ தொழில்செய்யும் நிலைக்கு ஆளாகாதவர்களுக்கு நேரிடும் ஆபத்துகளும் வன்முறைகளும் குறைந்துள்ளது. எப்பொழுதும் நியூசிலாந்தில் பாலியல் தொழில் சட்டபூர்வமானதாக இருந்தபோதும், குற்றமற்றதாக ஆக்கப்பட்டதே அபாயங்களைக் குறைத்தது.
ஆதாரங்கள்
பகுப்பு:பெண்களுக்கு எதிரான வன்முறை பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
காரா கானிடு கானரசு
காரா கானிடு கானரசு என்பது ஒரு துருக்கிய மக்கள் குழுவினரின் கானரசு ஆகும். இது நடு ஆசியாவை 9ஆம் நூற்றாண்டு முதல் 13ஆம் நூற்றாண்டின் ஆரம்பம் வரை ஆண்டது.
இக்கானரசு நடு ஆசியாவில் திரான்சாக்சியானாவை வென்றது. அப்பகுதியை 999 மற்றும் 1211க்கு இடையில் ஆண்டது. திரான்சாக்சியானாவில் இவர்களது வருகையானது நடு ஆசியாவில் ஈரானிய ஆதிக்கத்திலிருந்து துருக்கிய ஆதிக்கத்திற்கான ஒரு தீர்க்கமான மாற்றத்தைக் குறித்தது. எனினும், கானிடுகள் படிப்படியாக பாரசீக-அரபு முஸ்லிம் கலாச்சாரத்தில் இணைந்தனர். அதே நேரத்தில், தங்களது பூர்விகத் துருக்கியக் கலாச்சாரத்தின் சில அம்சங்களையும் தக்க வைத்துக் கொண்டனர்.
காரா கானிடு கானரசின் தலைநகரங்கள் கஷ்கர், பலசகுன், உசுகென் மற்றும் சமர்கந்து ஆகியவையாகும். 1040களில் இந்தக் கானரசானது கிழக்கு மற்றும் மேற்குக் கானரசுகளாகப் பிரிந்தது. 11ஆம் நூற்றாண்டின் பிற்பகுதியில் செல்யூக் பேரரசுக்குப் பணிந்ததாகவும், 12ஆம் நூற்றாண்டின் நடுப்பகுதியில் காரா கிதை அரசுக்குப் பணிந்ததாகவும் இது திகழ்ந்தது. 1211இல் கிழக்குக் கானரசானது முடிவுக்கு வந்தது. 1213இல் மேற்குக் கானரசானது குவாரசமியப் பேரரசால் முடித்து வைக்கப்பட்டது.
காரா கானிடு கானரசின் வரலாறானது சிதறுண்ட மற்றும் பெரும்பாலும் முரண்பாடாக எழுதப்பட்ட நூல்களில் இருந்து மீள் உருவாக்கம் செய்யப்படுகிறது. இவர்கள் நாணயவியல் குறித்த ஆய்வுகளும் இவ்வாறே உள்ளன.
மேற்கோள்கள்
பகுப்பு:நடு ஆசியாவின் முன்னாள் நாடுகள்
மேண்டி மிட்ச்சல்-இன்னெஸ்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1914 பிறப்புகள் பகுப்பு:2006 இறப்புகள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
பிரதாப்ராவ் கண்பத்ராவ் ஜாதவ்
பிரதாப்ராவ் கண்பத்ராவ் ஜாதவ், மகாராட்டிர அரசியல்வாதி ஆவார். இவர் சிவ சேனா கட்சியின் உறுப்பினர். இவர் 1960-ஆம் ஆண்டின் நவம்பர் 25-ஆம் நாளில் பிறந்தார். இவர் புல்டாணா மாவட்டத்தில் உள்ள மேக்கர் என்னும் ஊரைச் சேர்ந்தவர். இவர் 2014-ஆம் ஆண்டில் நடைபெற்ற பாராளுமன்றத் தேர்தலில், புல்டாணா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
சான்றுகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:15வது மக்களவை உறுப்பினர்கள் பகுப்பு:16வது மக்களவை உறுப்பினர்கள் பகுப்பு:1960 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
வில்ஃபிரட் ஓவன்
வில்ஃபிரட் ஓவன் (Wilfred Owen, பி. மார்ச் 18, 1893 - இ. நவம்பர் 4, 1918) ஒரு ஆங்கிலக் கவிஞர் மற்றும் ஐக்கிய இராச்சியத்தின் படைவீரர். இவர் முதலாம் உலகப் போரின் முக்கியமான கவிஞர்களுள் ஒருவராக கருதப்படுகிறார். போர் நடந்த காலகட்டத்தில் போரையும் அதன் பின்னணி அரசியலையும் ஆதரித்து பரப்புரைக் கவிதைகளே வெளியாகிக் கொண்டிருந்த காலகட்டத்தில், போர் முனையிலிருந்து கொண்டே போரின் கடுமையினையும் உண்மையையும் பிரதிபலிக்கும் வண்ணம் ஓவன் எழுதிய கவிதைகள் பெரும் தாக்கத்தை ஏற்படுத்தின. ஓவனின் நண்பரும் சக கவிஞருமான சிக்ஃபிரைட் சாசூன் சாதாரண போர் வீரனாக இருந்த ஓவனைக் கவிதை எழுதத் தூண்டினார். பதுங்கு குழி போர் முறையின் கொடூரங்களையும், நச்சுப்புகை தாக்குதல்களின் அவலங்களையும் ஓவனின் கவிதைகள் துல்லியமாக படம்பிடித்துக் காட்டின. 1918ல் போர் முடிவதற்கு ஒரு வாரம் முன்னர் போர்க்களத்தில் ஓவன் கொல்லப்பட்டார். 1919ல் அவரது கவிதைகள் அடங்கிய தொகுப்பு வெளியானது. வெளியாகி சுமார் நூறாண்டுகள் கடந்த பின்னரும், போர்க் கவிதை மரபில் ஓவன் அழியாத இடம் பெற்றிருக்கிறார். அவரது கவிதைகள் உலகெங்கும் பல கல்லூரிகள் மற்றும் பள்ளிகளின் பாடத்திட்டங்களில் இடம் பெற்று வருகின்றன.
வெளி இணைப்புகள்
பகுப்பு:ஆங்கிலக் கவிஞர்கள் பகுப்பு:பிரித்தானிய எழுத்தாளர்கள் பகுப்பு:1893 பிறப்புகள் பகுப்பு:1918 இறப்புகள் பகுப்பு:ஐக்கிய இராச்சியத்தின் படைத்துறையினர் பகுப்பு:இருபதாம் நூற்றாண்டு ஆங்கிலேய எழுத்தாளர்கள்
பேர்கன் நகர நிர்வாகம்
பேர்கன் நோர்வேயில் இரண்டாவது பெரிய நகரமாகும். பண்டைய காலத்தில் அரசாட்சி முறையில் ஆளப்பட்டு வந்த இந்நகராட்சி, பின்னர் அரசாட்சி முறையை இழந்து நாடாளுமன்ற நடைமுறைக்கு வந்தது. ஜூன் 2000 ஆம் ஆண்டு முதல் பேர்கன் நாடாளுமன்ற நடை முறையை அடிப்படையாகக் கொண்ட நகராட்சி முறையிலான நிர்வாகத்தைக் கொண்டிருக்கிறது. நகர மன்றத்தினால் தெரிவுசெய்து அமர்த்தப்படும் ஆணையர்கள் (Commisioners) என அழைக்கப்படும் ஏழு அரசாங்க அங்கத்துவர்களே நகரத்திற்கான உயர் அதிகாரத்தைக் கொண்டவர்களாவர். நகர அரசாங்கத்தின் தலைமைப் பொறுப்பில் (Chief Commisioner), 25 ஏப்ரல் 2019 இலிருந்து, ரோகர் வல்ஹம்மெர் (Roger Valhammer) என்பவர் இருக்கிறார். ஒக்டோபர் 2015 - செப்டெம்பர் 2021 இற்கான நகர முதல்வராக (Mayor) மார்த்தே மியூஸ் பேர்சென் (Marte Mjøs Persen) என்பவர் இருந்தார். தற்போதைய நகர முதல்வராக ரூன பாக்கர்வீக் Rune Bakervik 2013 வரை இருப்பார். பேர்கன் நகராட்சி உள்ளிட்ட வெஸ்ட்லான்ட் (Vestland) மாவட்டத்தின் மாவட்ட ஆணையராக (County Governer of Vestland) லார்ஸ் ஸ்பொன்ஹைம் (Lars Sponheim) என்பவர் இருக்கிறார்.
பிரதேசங்கள்
பேர்கன் 8 பிரதேசங்களாகப் பிரிக்கப்பட்டுள்ளது. வலதுபக்கம் காட்டப்பட்டிருப்பதுபோல், ஓசானா, ஆர்னா, பானா, யித்ரபிக்டா, பில்லிங்ஸ்டாலன், லக்சவோக், ஓர்ஸ்தாட், பேர்கன்ஹூஸ் என்பவையே அந்த 8 பிரதேசங்களாகும். நகரத்தின் மையம் பேர்கன்ஹூஸ் இல் அமைந்துள்ளது. பானா, யித்ரபிக்டா, ஓசானாவின் பகுதிகள் நகரப் பரப்பிற்கு வெளியே அமைந்திருப்பதனால், நகரப் பரப்பிலிருக்கும் சனத்தொகையை விட 20,000 அதிகமான குடியிருப்பாளர்கள் பேர்கன் நகராட்சிக்குள் இருக்கின்றனர். .
(மேலுள்ளதன்படி: சில பகுதிகள் தவிர்த்து பரப்பளவு நீர்நிலைகளையும் குடியிருப்புகளற்ற மலைப் பகுதிகளைய்ம் உள்ளடக்கியே காட்டப்பட்டுள்ளது, தவிர்க்கப்பட்ட பகுதிகள்: 1 1 பேர்கன்ஹூஸ் 8.73 km2, மிகுதி நீர்நிலைகளும் குடியிருப்புகளற்ற மலைப் பகுதிகளும் 2 2 ஓர்ஸ்தாட் 8.47 km2, மிகுதி நீர்நிலைகளும் குடியிருப்புகளற்ற மலைப் பகுதிகளும்)
ஹென்ரிச் ஒல்பெர்ஸ்
ஹென்ரிச் வில்லெம் ஒல்பெர்ஸ் (Henrich wilhelm Matthaus Olbers, அக்டோபர் 11, 1758- மார்ச்சு 2, 1840 ஜெர்மானிய நாட்டில் பிறந்த 19 ஆம் நூற்றாண்டின் தலை சிறந்த வானவியலாளர். தற்காலப் பேரண்டவியல் கருத்துகளுக்கு முன்னோடியாக அரிய சிந்தனையை எழுப்பியவர். வால்வெள்ளியைக் கண்டறிந்தவர். வால்வெள்ளி வட்டணைகளைக் கணிக்கும் முறையை வகுத்தவர். குறுங்கோள்களான பல்லாசு, வெசுட்டா ஆகியவற்றைக் கண்டறிந்தவர். வானவியலில் பேரார்வம் கொண்டிருந்த இவர் ஒரு புகழ் பெற்ற மருத்துவராகவும் விளங்கினார்.
வாழ்வும் பணியும்
ஓல்பெர்சு இன்றைய பிரேமெனின் ப்குதியாக உள்ள அர்பெர்கனில் பிறதார். மருத்துவராக கோடிங்கென் பல்கலைக்கழகத்தில் பயின்றார்.(1777–80). கோட்டிங்கெனில் இருக்கும்போதே ஆபிரகாம் கோதெல்ஃப் காசுட்டெனர் அவர்களிடம் கணிதம் கற்றார். இவர் 1779இல் ஒரு நோய்வாய்பட்ட மாணவருக்கு மருத்துவம் பார்க்கும்போது வால்வெள்ளிகளின் வட்டணைகளைக் கணக்கிடும் வழிமுறையை உருவாக்கினர்.இது அத்துறைக்கே புதிய தடத்தை உண்டாக்கியது. இவரது முறையே வெற்றிகரமாக வால்வெள்ளி வட்டணைகளைக் கணக்கிடும் மிக நிறைவான முறையாகும். இவர் 1780இல் பட்டம் பெற்றதும் பிரேமெனில் தன் மருத்துவத் தொழிலைத் தொடங்கினார். இரவுகளில் வானியல் ஆய்வில் ஈடுபட்டார். அவரது வீட்டு மேல்மாடியே வான்காணக மாயிற்று.
ஓல்பெர்சு 1802 மார்ச் 28இல் பல்லாசு எனும் குறுங்கோளைக் கண்டுபிடித்தார். ஐந்தாண்டுகளுக்குப் பிறகு1807 மார்ச் 29இல் வெசுட்டா என்ற குறுங்கோளையும் கண்டுபிடித்தார். அதற்குப் பெயரிட கார்ள் ஃபிரெடெரிக் காசு அவர்களுக்கு இசைவு தந்தார். அதுவரை குறுங்கோள் என்ற பெயர் உருவாக்கப்படவில்லை. எனவே இவை சிறுகோள் என்றோ கோளென்று மட்டுமோ அழைக்கப்பட்டன. இப்போது குறுங்கோள்பட்டை உள்ள இடத்தில் முன்பு ஒரு கோள் இருந்ததென்றும் அது அழிந்து சிதறிய துண்டங்களே குறுங்கோள்களாகின என்றும் இவர் முன்மொழிந்தார். அனைத்து இக்கால அறிவியலாளர்களும் வியழன் கோளின் ஓத விளைவால்தான் இவ்விடக் கோள் உருவாதல் தடைபட்ட்து கருதுகின்றனர். On March 6, 1815, Olbers discovered a periodic comet, now named after him (formally designated 13P/Olbers). இவர் ஓல்பெர்சு முரண்புதிரை முதலில் 1823இல் முன்மொழிந்து, பின்னர் 1826இல் அதற்கு மறுவடிவாக்கம் தந்தார். கருநிற இரவு வானம், எல்லையே இல்லாத என்றென்றும் நிலைத்துள்ள நிலையியல் புடவி நிலவலுக்கு முரண்பட்டதாக உள்ளது என்பதே ஓல்பெர்சுவின் முரண்புதிர் ஆகும்.
இவர் 1804இல் இலண்டன் அரசுக் கழக ஆய்வுறுப்பினராகத் தேர்வு செய்யப்பட்டார், இவர் 1822இல் அமெரிக்க்க் கலை, அறிவியல் கல்விக்கழகத்துக்கு அயல்நாட்டுத் தகைமை உறுப்பினராகத் தேர்ந்தெடுக்கப்பட்டார், மேலும் 1827இல் சுவீடிய அரசு அறிவியல் கல்விக்கழகத்தின் அயல்நட்டு உறுப்பினர் ஆனார்.
ஓல்பெர்சு தம் மக்களால் ஃபிரான்சின் நெப்போலியன் II அவர்களுக்கு 1811 ஜூன் 9இல் ஞானக்குளியல் செய்துவைக்க அனுப்பிவைக்கப்பட்டார். இவர் பாரீசில் உள்ள corps legislatif இன் உறுப்பினர் 1812–13. இவர் 81ஆம் அகவையில் பிரேமெனில் இயற்கை எய்தினார். இவர் இருமுறை திருமணம் முடித்தார். இவருக்கு ஒரேயொரு மகன் உள்ளார்.
தகைமைகள்
பின்வரும் வான் நிகழ்வுகள் ஓல்பெர்சுவின் பெயரால் அழைக்கப்படுகிறன:
மேலும் படிக்க
பகுப்பு:1758 பிறப்புகள் பகுப்பு:1840 இறப்புகள் பகுப்பு:செருமானிய வானியலாளர்கள் பகுப்பு:செருமானிய இயற்பியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வால்வெள்ளி கண்டுபிடிப்பாளர்கள்
அவுன்சு
அவுன்சு, அவுன்ஸ் அல்லது ஔன்சு (ஆங்கிலம் ounce, சுருக்கம் oz. தமிழில் அவு.) என்பது மெட்ரிக் முறையைச் சேராத ஒரு சிறிய எடை அலகு. ஒரு பவுண்டு நிறை (mass) எடையில் பதினாறில் ஒரு பங்கு. ஒரு அவுன்சு = 1/16 பவுண்டு. இவ் அலகு முன்னிருந்த பிரித்தானிய பேரரசிய (இம்ப்பீரியல்) முறையைச் சேர்ந்த ஓர் அலகு. தற்காலத்தில் ஐக்கிய அமெரிக்க நாடுகளில் இன்னும் பயன்பாட்டில் உள்ளது. எடையைக் குறிக்கும் அவுன்சு என்னும் இதே பெயர் சிறு சிறு எடை வேறுபாடுகளுடன் பயன்பாட்டில் உள்ளது. பொதுவாக அவுன்சு என்று குறிக்க்ப்படுவது அனைத்துலக அவெடிபாய்சு (avoirdupois) அவுன்சு என்பதாகும். இது ஏறத்தாழ 28.35 கிராம் எடை உடையது. இது தவிர வேறு பல அவுன்சுகளில் டிராய் அவுன்சு (Troy ounce) என்பது 31.1 கிராம் எடை உள்ளது. டிராய் அவுன்சு என்பதை "டி அவு" என்னும் சுருக்கெழுத்துகளால் குறிக்கப்பெறும்.
வெளியிணைப்புகள்
பகுப்பு:பிரித்தானிய அலகுகள் பகுப்பு:அலகுகள்
கணபதிபட்டு ஊராட்சி
கணபதிபட்டு ஊராட்சி (Ganapathipattu Gram Panchayat), தமிழ்நாட்டின் விழுப்புரம் மாவட்டத்தில் உள்ள மயிலம் வட்டாரத்தில் அமைந்துள்ளது. இந்த ஊராட்சி, மைலம் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2372 ஆகும். இவர்களில் பெண்கள் 1166 பேரும் ஆண்கள் 1206 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புங்குடுதீவு கண்ணகை அம்மன் கோவில்
புங்குடுதீவு கண்ணகி அம்மன் கோவில் அல்லது அருள்மிகு ஸ்ரீ இராஜ ராஜேஸ்வரி அம்பாள் ஆலயம் என்பது இலங்கையின் வடக்கே புங்குடுதீவில் அமைந்துள்ள வரலாற்றுச் சிறப்பு மிக்க ஆலயம் ஆகும். இவ்வாலயம் புங்குடுதீவு 10ம் வட்டாரத்தில் தெற்குக் கடற்கரை மணற்பரப்பில் ஏறக்குறைய ஆயிரம் பரப்பு நிலத்தில் அமைந்துள்ளது.
வரலாறு
இலங்கை போர்த்துக்கேயர்களின் ஆட்சிக்கு உட்பட்டிருந்த போது புங்குடுதீவு நிர்வாகத்தினரில் குறிப்பிடத்தக்கவராக விளங்கிய கதிரவேலு விஸ்வலிங்கம் உடையார் என்பவரால் இக்கோயில் கட்டப்பட்டது. இவருக்கு புங்குடுதீவு கிழக்கில் இருந்து தெற்குக் கடற்கரை வரை காணிகள் இருந்தன. இந்து சமுத்திரத்தின் தென்கிழக்குக் கடற்கரையில் கோரியா என்னும் இடத்தின் ஒருபகுதியில் அழகிய பேழை ஒன்று கண்டெடுக்கப்பட்டது. அதனுள் கண்ணகி அம்பாள் சிலை ஒன்று காணப்பட்டது. கதிரவேலு   உடையார் கிராம மக்களுடன் சேர்ந்து கண்ணகி அம்மனுக்குக் கோயில் அமைக்கும் பணியில் இறங்கினார். கண்ணகி அம்மனை அங்கு பிரதிட்டை செய்து நித்திய பூசைகள் செய்து வழிபட்டனர். மேலும் இவ்வாலயத்தின் வடக்குப் பக்கமாக காவல் தெய்வமாகிய பத்திரகாளி அம்மனுக்கும் சிறிய ஆலயம் ஒன்று அமைக்கப்பட்டது.
ஆகம விதிகளுடன் 1880 ஆம் ஆண்டு சுண்ணாம்புக் கற்களினாலான நிரந்தரக் கட்டிடம் அமைக்கப்பட்டு, நித்திய பூசைகள் நடைபெறத் துவங்கின. ஆடி மாத பூர நட்சத்திரத்தை அந்தமாகக் கொண்ட பத்து நாட்களுக்குத் திருவிழா நடைபெற்றது.
அதன் பின்னர் கதிரவேலு   உடையாரின் மகன் விஸ்வலிங்கம் அவர்களால் நிர்வகிக்கப்பட்டு வந்தது, அதன் பின்னர் இடப்பெயர்வுகளால் கவனிப்பாரற்று இருந்த இந்தக் கோவிலை புங்குடுதீவினை பிறப்பிடமாகக் கொண்டு இடம்பெயர்ந்து ஐரோப்பா நாடுகளில் வாழும் மக்களின் முயற்சியால் மீளவும் புனரமைக்கப்பட்டு தற்போது மீண்டும் பூஜைகள் இடம்பெற்று வருகின்றது.
புனரமைப்பு
1931 ஆம் ஆண்டு இக்கோயில் புனரமைப்புப் பணிகள் நடைபெற்று, இக்கோயிலின் முதல் குடமுழுக்கு நடத்தப்பட்டது. இக்கோயிலின் கருவறையில் ஸ்ரீ ராஜ ராஜேஸ்வரி அம்பாளும், இரண்டாம் மண்டபத்தில் வடக்குப் புறத்தில் தெற்கு முகமாக, தெற்கு வாசலின் ஊடாகச் சமுத்திரத்தை நோக்கியபடி கண்ணகி அம்பாளும் பிரதிஷ்டை செய்யப்பட்டனர். 1944 இல் இக்கோயிலின் இரண்டாவது குடமுழுக்கு நடத்தப்பட்டது.
சிறப்புகள்
வரலாற்று சிறப்பு மிக்க சிலப்பதிகாரப் பெருவிழா இக்கோயிலில் நடத்தப்பட்டது.
வெளி இணைப்புகள்
புங்குடுதீவு 10 ம் வட்டாரத்தில் அமைந்துள்ள கண்ணகை அம்மன் கோவில்
பகுப்பு:புங்குடுதீவில் உள்ள கோயில்கள் பகுப்பு:இலங்கையில் உள்ள அம்மன் கோயில்கள் பகுப்பு:இலங்கையில் உள்ள கண்ணகி கோயில்கள்
2.0 (திரைப்படம்)
2.0 அல்லது முன்னதாக எந்திரன் 2 என்பது சங்கர் இயக்கத்தில் 2018 ஆம் ஆண்டில் தமிழ் மற்றும் இந்தியில் வெளியான ஒரு இந்திய அறிபுனை திரைப்படமாகும். 2010 ஆம் ஆண்டில் வெளியான எந்திரன் திரைப்படத்தின் தொடர்ச்சியாக வெளிவரும் இத்திரைப்படத்தில் ரஜினிகாந்த், அக்சய் குமார், எமி ஜாக்சன் ஆகியோர் முக்கிய வேடங்களில் நடித்துள்ளனர். சுபாஸ்கரன் அல்லிராஜாவின் லைக்கா புரொடக்சன்சு தயாரித்தது. 2015 டிசம்பர் 16 அன்று சென்னையில் துவக்க விழாவுடன் படப்பிடிப்பு தொடங்கப்பட்டுள்ளது. இத்திரைப்படமானது 29 நவம்பர், 2018 அன்று வெளியானது.
ஒளிப்பதிவு
இத்திரைப்படத்தின் முந்தைய பகுதியான எந்திரன் திரைப்படத்திற்கு இசையமைத்த ஏ. ஆர். ரகுமான் இப்படத்திற்கும் இசையமைக்கிறார். இப்படத்தில் ஒரு பாடல் மட்டுமே போதும் எனவும், பிறகு தேவைப்பட்டால் மேலும் பாடல்களைப்பற்றி யோசிக்கலாம் என இயக்குனர் முடிவெடுத்துள்ளார். இப்படத்திற்கு ஒலி வடிவமைப்பினை ரசூல் பூக்குட்டி செய்துள்ளார். அமெரிக்காவில் 2019 ஆம் ஆண்டு பிப்ரவரி மாதம் 17 ஆம் நாள் 66 வது ஆண்டு கோல்டன் ரீல் விருதுகள் வழங்கும் விழா நடைபெற உள்ளது. சிறந்த ஒலி வடிவமைப்பிற்கான வெளிநாட்டுத் திரைப்படங்களுக்கான விருதுக்காக 2.0 பரிந்துரைக்கப்பட்டுள்ளது.
படப்பிடிப்பு
பிப்ரவரி 29, 2016 அன்று சென்னையில் ஒரு பெரிய ஆயுத வண்டி வருவது போன்ற காட்சியை படமாக்கினர்.
பாடல்கள்
ஏ. ஆர். ரகுமான் இசையமைத்துள்ள இத்திரைப்படத்தில் 2 பாடல்கள் இடம்பெற்றுள்ளன. திரைப்படத்தில் ஒரு பாடல் மட்டுமே இடம்பெறும். இத்திரைப்படத்தின் பாடல்கள் 2017 அக்டோபர் 27 அன்று துபாய் நகரின் பூர்ஜ் அல் அராப்பில் வெளியானது.
வெளியிணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:தமிழ் அறிபுனைத் திரைப்படங்கள் பகுப்பு:ஷங்கர் இயக்கிய திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள்
மீன் மழை
thumb|[[சிங்கப்பூர்|சிங்கப்பூரில்1861 இல் மூன்று நாட்கள் பெய்த மீன் மழையில் அதிகப்படியான மீன்கள் கிடைத்ததாக உள்ள பதிவு.]] right|thumb|315x315px|1680 இல் பாம்பு மழை. மீன் மழை அல்லது விலங்கு மழை என்பது வானிலையில் ஒரு அரிதான நிகழ்வு ஆகும். பறக்க இயலாத விலங்குகள் மழையின்போது வானில் இருந்து மழையுடன் சேர்ந்து விழுவது ஆகும். இது போன்ற சம்பவங்கள் வரலாறு முழுவதும் பல நாடுகளில் நடந்ததாக தகவல்கள் உள்ளன. இது எதனால் ஏற்படுகிறது என்றால், ஒரு கருத்தின்படி குறைந்த காற்றழுத்த தாழ்வு மண்டலத்தின்போது கூடவே வேகமாக மாறும் வானிலை மாற்றத்தின்போது ஏற்படும் நீர்ப்பீச்சு என்பதுதான் காரணம் என்கின்றனர் ஆய்வாளர்கள். அதாவது கடல் அல்லது ஏரி போன்றவற்றின் மேற்பரப்பில் திடீரென்று காற்று சூடாகும்போது அது விரைந்து மேலெழும்பும். இவ்வாறு காற்று மேலெழும்பும்போது அந்த வெற்றிடத்தை நோக்கி கடல்நீர் எழும்பிவரும். இவ்வாறு கடல்நீர் உறிஞ்சப்படுகையில் அதனுடன் சேர்த்து அப்பகுதியில் வாழும் தவளைகள், மீன்கள், சிப்பிகள் போன்றவை என எல்லாம் நீருடன் சேர்ந்து மேலெழும்பி காற்றுடன் பயணப்பட்டு சிறிது தொலைவில் கடலிலோ அல்லது கடற்கரை நகரங்களிலோ மழையாய் பொழியும். எனினும், இது இந்த நிகழ்வு குறித்த அறிவியலாளர்களின் அணுமானமே, இதற்கு இதுவரை அறிவியலில் சான்று இன்னும் கணப்படவில்லை. right|thumb|223x223px| குறைந்த காற்றழுத்ததாழ்வின்போது இதுபோல ஏற்படும் நீர்பீச்சின்போது காற்றில் இழுக்கப்படும் விலங்குகள் மழையாக பொழிகின்றன.
வரலாறு
பறக்கமுடியாத உயிரினங்கள் மற்றும் பொருட்கள் மழையாக பொழிந்தது குறித்து வரலாறு முழுவதும் தகவல் வருகிறது. முதல் நூற்றாண்டில், உரோம இயற்கையியலாளர் மூத்த பிளினி மீன், தவளை மழை குறித்து பதிவுசெய்துள்ளார். 1794 இல், பிரெஞ்சு படைவீரர்கள் இம்மாதிரியான மழையை பிரெஞ்சு நகரான லீல் அருகில் உள்ள லலெய்ன் என்ற இடத்தில் கண்டதாக பதிவுசெய்துள்ளனர். 18 ஆம் நூற்றாண்டில் நடு அமெரிக்கா நாடான ஹொண்டுராஸ் நாட்டில் கனமழைக்காலத்தில் ஒவ்வொரு ஆண்டும் மீன்மழை என்பது பெய்ததாக தகவல் உண்டு. இந்த நீர்ப்பீச்சு கடலில் மட்டுமல்ல, மிகப் பெரிய ஏரிகளிலும்கூட ஏற்படும் 1939 ஆம் ஆண்டு சூன் 17 அன்று ஈரான் நாட்டிலுள்ள டாப்ரெஜ் என்ற நகரில் விநோதமாக தவளை மழை பெய்தது. இந்த தவளை மழைக்கு அந்த நகரை ஒட்டிய ரிஜாயே ஏரியில் ஏற்பட்ட நீர்ப்பீச்சுதான் காரணம் என்பர்.
மேற்கோள்கள்
பகுப்பு:மழை பகுப்பு:மீன்கள்
ஆவல்நாய்க்கன்பட்டி ஊராட்சி
ஆவல்நாய்க்கன்பட்டி ஊராட்சி (Avalnaickenpatti Gram Panchayat), தமிழ்நாட்டின் நாமக்கல் மாவட்டத்தில் உள்ள நாமக்கல் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2807 ஆகும். இவர்களில் பெண்கள் 1403 பேரும் ஆண்கள் 1404 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரியக்குடி ஊராட்சி
அரியக்குடி ஊராட்சி (Ariyagudi Gram Panchayat), தமிழ்நாட்டின் சிவகங்கை மாவட்டத்தில் உள்ள சக்கோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3660 ஆகும். இவர்களில் பெண்கள் 1918 பேரும் ஆண்கள் 1742 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்